kardosdrur/scandi-wiki huggingface dataset:
Efil4zaggin

Efil4zaggin (også kendt som Niggaz4Life) er det andet og sidste album af gangsta rap-gruppen N.W.A, udgivet den 28. maj 1991. Det var deres sidste album, da gruppen blev spillet ad samme år. Kun 4 medlemmer af N.W.A medvirker, da Ice Cube allerede var ude af gruppen i 1989. Efil4Zaggin blev i første uge nummer 2 på Billboard 200, og på den anden uge ramte den nummer 1.

Spor 
 "Prelude"
 "Real Niggaz Don't Die"
 "Niggaz 4 Life"
 "Protest"
 "Appetite for Destruction"
 "Don't Drink That Wine"
 "Alwayz into Somethin"
 "Message to B.A."
 "Real Niggaz"
 "To Kill a Hooker"
 "One Less Bitch"
 "Findum, Fuckum & Flee"
 "Automobile"
 "She Swallowed It"
 "I'd Rather Fuck You"
 "Approach to Danger"
 "1-900-2-Compton"
 "The Dayz of Wayback"

Referencer

Eksterne henvisninger 
 

Album fra 1991
Rapalbum
Hognfjorden

Hognfjorden er en fjord på vestsiden af Hinnøya i Sortland kommune i Nordland  fylke  i Norge. Fjorden går fra Holmen og Kvalsaukan ved Sortlandssundet mod øst til Eidbukta, hvor den svinger næsten 90 grader og fortsætter med navnet Sørfjorden mod syd til Sørfjordbotn.

Fylkesvej 82 går via Kvalsaukan bro over den ydre del af Hognfjorden. Broen blev åbnet i 1975. Fra Holmen går Fylkesvej 960 (Nordland) på nordsiden af fjorden til Eidbukta og over Godfjordeidet til Godfjorden. Fra Osvoll går kommunal og privat vej gjennom Osvolldalen til Sørfjorden, og privat vej videre til Gombogen i Kvæfjord.

Kilder og henvisninger 

Fjorde i Nordland

Hinøya

Sortland
Nikki Sixx

Frank Carlton Serafino Feranna, Jr., kendt som Nikki Sixx (født 11. december 1958 i San Jose i Californien i USA), er bassist, forfatter, fotograf og grundlægger af og hovedsangskriver for det amerikanske rockband Mötley Crüe. Han har tidligere spillet i bandet London.

Eksterne henvisninger
 

Bassister fra USA
Sangskrivere fra USA
Moderne monetær teori

Moderne monetær teori (ofte forkortet MMT eller omtalt under det engelske navn Modern Monetary Theory) er en alternativ økonomisk teori, der understreger, at en stat eller regering, der har sin egen valuta og dermed mulighed for at skabe penge, ikke kan løbe tør for penge og derfor kan finansiere offentlige udgifter monetært, dvs. populært sagt ved at "lade seddelpressen køre". Fortalere for MMT anbefaler, at staten bruger finanspolitik til at opnå fuld beskæftigelse og finansierer udgifterne hertil ved at trykke flere penge. Den vigtigste risiko herved er at skabe inflation, hvilket kan imødegås ved at sætte skatten op og udstede statsobligationer for igen at reducere mængden af penge i systemet.

Historiske aner 

MMT forener ideer fra Georg Friedrich Knapps "statslige pengeteori" (efter hans hovedværk Staatliche Theorie des Geldes fra 1905), der også er kendt som cartalisme, Alfred Mitchell-Innes' Credit Theory of Money, Abba Lerners forslag om "funktionel finansiering", Hyman Minskys syn på banksystemet og Wynne Godleys sektorbalancetilgang. Den svenske professor Lars Syll har desuden påpeget MMT's lighed med den svenske økonom Knut Wicksells tanker udtrykt i 1930'erne.

Kritik 

Moderne monetær teori regnes til de heterodokse økonomiske teorier, dvs. teorier, der strider imod den dominerende mainstream-fagøkonomiske tankegang, men det mere præcise indhold af teorien og dens implikationer er omdiskuteret. Flere økonomer har fremført, at teorien typisk bliver fremstillet ret upræcist, og at det gør det svært at analysere og vurdere den. Nobelpristageren Robert Shiller argumenterede i 2019 for, at meget af det, der bliver fremført som MMT, i virkeligheden er gammel vin på nye flasker, dvs. dækker over en række ældre, velkendte og ofte fornuftige tankegange. Det gælder f.eks. det traditionelle keynesianske synspunkt om, at det kan være fornuftigt at køre med underskud på den offentlige saldo i lavkonjunkturer, og den nyklassiske økonom Robert Barros påvisning af, at staters udgiftsbehov ofte af naturlige grunde vil variere over tid, og at det ofte vil være fornuftigt at holde et uændret beskatningsniveau over tid og dermed forringe budgettet og stifte gæld i relativt udgiftskrævende perioder og omvendt skabe overskud på saldoen og nedbringe gælden i gode tider.

Jeppe Druedahl fra Økonomisk Institut på Københavns Universitet har i en analyse af moderne monetær teori anført, at MMT ikke præsenterer nogle egentlige nye teoretiske eller empiriske argumenter, ikke verificerer deres påstande med nogle kausale empiriske vidnesbyrd, og nedtoner eller skjuler vigtige økonomiske afvejninger i deres ræsonnementer, især hvad angår det lange sigt. Samtidig mener han dog, at man også ud fra andre argumenter kan forsvare nogle af de samme konklusioner om den økonomiske politik, som tilhængere af MMT ofte fremfører.

Kilder

Eksterne henvisninger 

 Éric Tymoigne og L. Randall Wray: Modern Money Theory 101: A Reply to Critics—Working Paper No. 778
 Lars Pålsson Syll: Knut Wicksell and origins of modern monetary theory

Makroøkonomi
Økonomisk idehistorie, økonomisk metode og heterodoks økonomi
Giro di Sicilia 2019

Giro di Sicilia 2019 var den 24. udgave af det italienske landevejscykelløb på Sicilien. Det var første gang siden 1977, at løbet blev kørt. Løbet foregik i perioden 3. til 6. april 2019. Løbet var en del af UCI Europe Tour 2019 og var i kategorien 2.1. Den samlede vinder af løbet blev amerikanske Brandon McNulty fra .

Hold og ryttere

Danske ryttere
Andreas Kron kørte for 
Andreas Stokbro kørte for

Etaperne

1. etape

2. etape

3. etape

4. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Eksterne henvisninger 

UCI Europe Tour 2019
2019
Giro di Sicilia

Giro di Sicilia er et italiensk etapeløb i landevejscykling. Løbet bliver i 2019 arrangeret for første gang siden 1977. Løbet er af UCI klassificeret som 2.1 og er en del af UCI Europe Tour.

Vindere

Eksterne henvisninger
 
 
 

 
Etableret i 1907
Prestfjorden

Prestfjorden er en fjord mellem Langøya i øst og Skogsøya i vest i Øksnes kommune i Nordland fylke  i Norge. Fjorden starter på sydsiden af Gåsøya i nord og går 9,5 kilometer mod syd langs østsiden af Skogsøya til Reinøya.

Høydalen er en bygd som ligger på østsiden af fjorden, og lidt længere mod syd  ligger landsbyen Myre, som er administrationscenter i Øksnes kommune. Byen ligger delvis på Sommarøya som ligger i fjorden. På Skogsøya er der få bebyggelser langs fjorden. Mod syd går fjorden frem til Steinlandsfjorden og Romsetfjorden.

Kilder og henvisninger 

Fjorde i Nordland
Øksnes

Langøya (Vesterålen)
LDMOS

En LDMOS-transistor (akronym for laterally diffused metal oxide semiconductor) er en effekt-MOSFET-transistor variant, der anvendes i mikrobølge/RF-effektforstærkere. LDMOS-transistorer bliver ofte fabrikeret på p/p+ silicium epitaxial lag. Fabrikationen af LDMOS enheder omfatter mest forskellige ion-implantationer og efterfølgende mekanisk spændingsudligningscykler.

Silicium-baserede LDMOS FETs er bredt anvendt i RF-effektforstærkere for basisstationer grundet kravet om høj udgangseffekt med en korresponderende drain-til-source breakdown-spænding der sædvanligvis er højere end 60 volt. Sammenlignet med andre enheder såsom GaAs FETs, har LDMOS lavere Ft.

Producenter af LDMOS-enheder og LDMOS teknologier omfatter TSMC, LFoundry, Tower Semiconductor, GlobalFoundries, Vanguard International Semiconductor Corporation, STMicroelectronics, Infineon Technologies, RFMD, Freescale Semiconductor, NXP Semiconductors, SMIC, MK Semiconductors, Polyfet og Ampleon.

RF-effektforstærkere baseret på en enkelt LDMOS-enhed lider af relativ lav effektivitet når anvendt i 3G og 4G (LTE) netværk, grundet til den høje spids-til-middel-effekt af modulationstyperne; CDMA og OFDMA access teknikker, anvendt i disse kommunikationssystemer. Effektiviteten af LDMOS effektforstærkere kan øges ved at anvende typiske effektivitetsforbedrende teknikker, fx Doherty topologier eller envelope-tracking.

Kilder/referencer

Eksterne henvisninger 
 Microwave Encyclopedia on LDMOS
 BCD process including customizable LDMOS
 AN1226 application note, st.com: Understanding LDMOS device fundamentals

Effektelektronik
Transistortyper
NoViolet Bulawayo

NoViolet Bulawayo (født Elizabeth Tshele 12. oktober 1981 i Tsholotsho, Zimbabwe) er en zimbabweansk forfatter. Hun er født et år efter uafhængigheden fra Storbritannien, og er dermed en del af generationen 'born free', de første til at opvokse i Zimbabwe efter den hvide styre under bl.a. Ian Smith.

Som 18-årig flyttede Bulawayo til Michigan, USA. Hun har en kandidatgrad fra Cornell University, hvor hun også modtog et Truman Capote legat. Hun har været Stegner Fellow på Stanford University hvor hun fortsat underviser.

Hun vandt Caineprisen for afrikansk literatur i 2011.

Hendes første roman, We Need New Names, blev nomineret til Man Booker prisen.

Kilder 

Forfattere fra Afrika
Forfattere fra Zimbabwe
RF-effektforstærker

En radiofrekvens effektforstærker (RF-effektforstærker) er en type af elektroniske forstærkere, som forstærker et laveffekt radiofrekvens signal til et effektmæssigt stærkere signal. Typisk sidder RF-effektforstærkeren i en radiosender, som driver en radioantenne. Design mål inkluderer ofte forstærkning, udgangseffekt, båndbredde, effektivitet, linearitet (lav signalkompression ved ydet udgangseffekt), indgangs- og udgangs impedanstilpasning - og varmeafgivelse.

Forstærkerklasser 
Mange moderne RF-effektforstærkere arbejder i forskellige arbejdstilstande, kaldet "klasser", for at hjælpe med at opnå forskellige designmål. Eksempler på klasser er klasse A, klasse AB, klasse B, klasse C, som opfattes som de lineare forstærker klasser. I disse klasser opfattes den aktive enhed som en styret strømkilde. Bias på indgangen bestemmer forstærkerklassen. Et typisk kompromis i effektforstærkerdesign er kompromisset mellem effektivitet og linearitet. De tidligere benævnte klasser bliver mere effektive, men mindre lineare i den nævnte rækkefølge. Hvis the den nævnte aktive enhed arbejder som en elektrisk kontakt resulterer det i højere effektivitet, teoretisk op til 100%, men lavere linearitet. Af elektrisk kontakt/switch-mode klasser er der klasse D, klasse F og klasse E. Klasse D forstærkere anvendes typisk ikke i RF-anvendelser, fordi den aktive enhed "kun" har en endelig switch-hastighed og typisk mulig rumladning når i mætning, hvilket kan forårsage høj I-V produkt, hvilket får effektiviteten til at minskes meget.

Faststof kontra elektronrørs forstærkere 
Moderne RF-effektforstærkere anvender faststofenheder såsom bipolare transistorer og MOSFETs (LDMOS). Transistorer og andre moderne faststofenheder har erstattet elektronrør i det fleste elektronikudstyr, men elektronrør bliver stadig anvendt i nogle højeffekt radiosendere (se rør RF-forstærker). Selvom transistorer er mekanisk robuste, er de elektrisk skrøbelige – transistorer ødelægges let ved for høj spænding eller for høj overstrøm. Elektronrør er mekanisk skrøbelige, men elektrisk robuste – elektronrør kan tåle forbavsende høj elektrisk overbelastning uden synderlig beskadigelse.

Anvendelser 
RF-effektforstærkeres grundanvendelser omfatter at drive en anden højeffektforstærker, drive en sendende radioantenne og eksitere mikrobølgehulrumsresonatorer. radiosender–radiomodtager anvendes ikke kun til audio og datakommunikation, men også til vejrmåling (i form af en radar).

Bredbåndseffektforstærker design 
Impedans transformation over stor båndbredde er svær at realisere, derfor anvender de fleste bredbåndsforstærkere 50 Ω som udgangsbelastning og indgangsbelastning. Transistor udgangseffekten er begrænset til:

 er defineret som breakdown-spændingen

 er defineret som knæ-spændingen

og  vælges så den ønskede effekt kan opnås. Den eksterne belastning er typisk , derfor skal der være en transformatorfunktion som transformerer fra  til .

Belastningslinje metoden bliver ofte anvendt i RF-effektforstærker design.

Kilder/referencer

Eksterne henvisninger 

 
 

Elektroniske forstærkere
Effektelektronik
Radioteknik
Michael Martin

Michael John Martin, Baron Martin of Springburn, PC (født 3. juli 1945, død 29. april 2018) var en britisk Labour-politiker, der var Member of Parliament (MP) for Glasgow Springburn fra valget i 1979 og frem til 2006, og herefter for Glasgow North East frem til 2009. Han blev valgt som Speaker of the House of Commons i 2000, og havde posten i 9 år indtil hans ufrivillige afgang i 2009.

Ved hans valg til posten som Speaker i 2000 var han den første romersk katolske person til at få rollen siden reformationen. Han trådte tilbage fra posten den 21. juni 2009 som resultat af svindende parlamentarisk og offentlige tillid til ham, som følge af hans rolle i udgiftskandale. Han trådte også tilbage fra sin plads i House of Commons den efterfølgende dag.

Privatliv 
Martin mødte Mary McLay på Heatovent fabrikken, hvor hun arbejdede ved samlebånd. De blev gift i 1966. Parret havde en søn og en datter. Hans søn, Paul Martin var Labour Member of the Scottish Parliament (MSP) for Glasgow Springburn fra 1999 til 2011, og herefter for Glasgow Provan fra 2011 til hans nederlag ved det skotske parlamentsvalg i 2016.

Referencer

Eksterne henvisninger 
 Guardian Unlimited Politics – Ask Aristotle: Michael Martin MP
 TheyWorkForYou.com – Michael Martin MP
 Biography and profile in the Sunday Times 27 July 2008
 Conservative MPs accuse Speaker of bias and threaten to walk out
 Profile, broadcast on BBC Radio 4 on 24 February 2008

Britiske politikere fra Labour
Formænd for Underhuset
Katolikker fra Storbritannien
Personer fra Glasgow
Tidlig adgang (computerspil)

Tidlig adgang eller early access er en populær finansieringstrategi brugt af mange computerspiludviklere, hvor forbrugere kan købe et spil og spille det mens det stadig er under udvikling. Udvikleren af spillet kan så bruge disse penge til at udvikle videre på spillet. Dem der betaler får ofte mulighed for at hjælpe udvikleren med at forbedre spillet imens det er under udvikling, ved for eksempel at give feedback, og komme med idéer til at forbedre spillet.

Computerspil
Boyz n the Hood

Boyz n the Hood er en amerikansk dramafilm fra 1991, skrevet og instrueret af John Singleton. I filmen medvirker Ice Cube, Cuba Gooding Jr., Morris Chestnut, Laurence Fishburne, Nia Long, Regina King og Angela Bassett.

Filmen følger tre unge mænd i en af Los Angeles' ghettoer, hvor skyderier og mord er en normal hverdag.

Eksterne henvisninger 
 

Dramafilm fra USA
Amerikanske film fra 1991
Engelsksprogede film
Saliha Marie Fetteh

Saliha Marie Fetteh (født 1962 i Skagen som Mette Marie Andersen) er en dansk forfatter, debattør, foredragsholder og tidligere imam. Hun var med til at oprette Mariam Moskeen i 2016 og blev derved sammen med medgrundlæggeren Sherin Khankan den første kvindelige imam i Skandinavien.

Baggrund 
Fetteh blev født som Mette Marie Andersen i Skagen i 1962. Hun flyttede som barn med familien til Vollsmose i Odense, da faderen fik job på Lindøværftet. Hun knyttede efterhånden stærke venskaber med kvarterets pakistanske og tyrkiske piger, og efterhånden blev deres tro til hendes tro, så hun konverterede til islam som 18-årig og tog navnet Saliha Marie Fetteh.

Saliha Marie Fetteh er cand.mag. i mellemøststudier med et sidefag i arabisk.  Hun har også taget en bachelor-grad i arabisk ved Mustansariyya Universitet i Bagdad i Irak i perioden 1987–1990.

Fetteh er tidligere ekstern lektor i arabisk på Syddansk Universitet og fast kommentarskribent på religion.dk samt på magasinet IKON, der er tilknyttet Danmission.

I 2016 udgav hun på forlaget Historia bogen "Landet mellem de to floder" om Irak og sit mangeårige ophold i landet. I 2019 udgav Saliha Marie Fetteh rejsebogen "Alle veje fører til Amman" på samme forlag.

Mariam Moskeen 

Sammen med blandt andre Sherin Khankan startede hun i 2016 Mariam Moskeen i København, der skrev historie ved som den første moske i Skandinavien at have kvindelige imamer til at lede fredagsbønnen. Moskeen fik stor medieopmærksomhed i Danmark og i udlandet, men blev i vidt omfang ignoreret i det danske muslimske miljø. Et år efter forlod Fetteh moskeen efter uenighed med Khankan om den teologiske linje og udtalte, at hendes syn på islam nok var mere konservativt end den linje, moskeen tegnede.

Kilder

Eksterne henvisninger 

 Saliha Marie Fetteh

Debattører fra Danmark
Danske muslimer
Imamer
Danskere i 2000-tallet
Alumni fra Syddansk Universitet
Personer der er konverteret til islam
Steinlandsfjorden

Steinlandsfjorden er en fjord på vestsiden af Langøya i Vesterålen, i Øksnes kommune i Nordland  fylke  i Norge. Fjorden har indløb mellem Stavneset i nord og Hundsholmen i syd og går omkring  otte kilometer mod sydøst til fjordbunden ved Tuva.

Vestsiden af fjorden er i dag ubeboet og uden veje. Der har imidlertid været spredt bosætning der tidligere.  På østsiden af fjorden går riksvej 821 mod Myre, og på den side er der også en del bebyggelse. Fjorden er omkranset af høje fjelde og har derfor relativ lidt bosætning. Mellem gårdene Steinland og Åsen ligger Snykolla, som er det højeste fjeld på Langøya. Stedet Steinland, som har givet navn til fjorden, ligger på østsiden. 

De steder hvor der stadig bor nogen, er Lønnskog, Bollvåg, Stranda, Steinland, og det som betegnes som Fjorden, som er bunden af fjorden og består af flere tidligere større gårde som har givet navn til de forskjellige steder. Denne del af Steinlandsfjord havde tidligere postadressen Elvenestrand, mens bygderne yderst i fjorden lå til Steinland. Begge steder havde tidligere både postkontor og butik. Skolen lå på Steinland og var oprindelig en internatskole. Dette ændrede sig efter at vejen langs fjorden blev færdigbygget. 

Frem til slutningen af 1970'erne var der drift på de fleste småbrug i bygderne, men en efter en blev nedlagt pga. manglende lønsomhed og fraflytning. Bygderne langs fjorden har aldrig haft mange arbejdspladser, og indbyggerne har alltid pendlet til  byer som Myre og Sortland. Her har særlig fiskeindustrien været en vigtig indtægtskilde for bygdefolket, men dette har ændret sig i de senere år. Efter at skole, post og butik blev nedlagt, har der været en negativ udvikling mht. folketallet. En periode i 1990'erne var der i  hovedsagen ældre indbyggere, men dette har ændret sig, og i de senere år er der flere yngre som har bosat sig  langs fjorden. Skolen ligger på Myre.

Arkæologi
På Flatholmen i Steinlandsfjorden findes en gravplads som sandsynligvis stammer fra vikingetiden. Gravpladsen har 15 grave, hvoraf 8 bådformede. Der findes også flere rester efter samisk bosætning, både på gården Elvenes og i Strompedalen.

Kilder og henvisninger 

 

Fjorde i Nordland
Øksnes

Langøya (Vesterålen)
King T

Roger McBride (født 14. december 1968), bedre kendt som King T, er en amerikansk vestkyst rapper fra Compton, Californien. Han blev medlem af Capitol Records, hvor han udgav sit debutalbum, Act a Fool, i 1988. Han er nu ejer af sit eget pladeselskab, King T Inc.

Rappere fra USA
Personer fra Californien
Daz Dillinger

Delmar Drew Arnaud, kendt under kunstnernavnet Daz Dillinger (tidligere Dat Nigga Daz)(født 23. maj 1973), er en amerikansk rapper og producer fra Long Beach, Californien. Dillinger er bedst kendt for at være medlem af hip hop gruppen Tha Dogg Pound, sammen med Kurupt, og for hans arbejde med Death Row.

Rappere fra USA
Nipsey Hussle

Ermias Joseph Asghedom (15. august 1985 – 31. marts 2019), bedre kendt under sit kunstnernavn Nipsey Hussle, var en amerikansk rapper og entreprenør fra Los Angeles, Californien. Han blev kendt for "Bullets Ain't Got No Name", "The Marathon", "The Marathon Continues" og "Crenshaw".

Nipsey udgav sit debut album "Victory Lap" i 2018. Dette album blev grammy nomineret for "Best Rap Album". Før dette, havde han udgivet en del mixtapes, men ikke et officielt album før "Victory Lap".

Han har arbejdet med kunstnere som Snoop Dogg, YG & The Game, før han udgav sit debut album.

Dog er det ikke kun musik, som han var kendt for. Han var i større grad kendt i Los Angeles området, for sit arbejde i Crenshaw bydelen, hvor han ejede flere områder samt butikker. Han prøvede at give tilbage til sit nabolag, igennem sine forretninger, hvor han blandt andet ansatte folk, som havde været i fængsel og ønskede at ændre livs vej. 

Herudover har han været en del af, at starte akademier op i området for, at unge kan udfordre deres evner. Hans intention med dette i starten, har været at lære unge ting, som skolerne i området ikke lære dem. Herunder naturvidenskabelige og tekniske projekter, som blandt andet er krav for at kunne blive ansat, i større virksomheder som Google, Apple mm., og større virksomheder i Silicon Valley området. 

Herudover er han medstifter af et musik akademi, som er blevet vist i Netflix programmet "Rythm & Flow".

Nipsey banede vej for, at mange kunstnere skal være mere opmærksomme på deres plade kontrakter, yderligere vigtigheden i, at eje rettigheder til ens musik. Han var under sit eget pladeselskab "All Money In", hvor han lavede en samarbejds aftale igennem pladeselskabet med "Atlantic Records". Aftalen tog flere år, at udfolde sig da han havde krav som blandt andet indeholdte fulde rettigheder til hans musik. Dog vides ikke alle elementer af aftalen, da han underskrev at de ikke offentligt kan snakke om aftalens indhold. 

Han blev skudt ude foran sin butik, The Marathon Clothing Store, i Slauson området i Los Angeles den 31. marts 2019.

Rappere fra USA
Section.80

Section.80 er Kendrick Lamars debutalbum. Det blev udgivet den 2. juli 2011 af Top Dawg Entertainment. Albummet har flere gæsteoptrædener, fra GLC, Colin Munroe, Ashtrobot, BJ the Chicago Kid, Schoolboy Q, Ab-Soul og Alori Joh.

Spor
1. "Fuck Your Ethnicity"

2. "Hol' Up"

3. "A.D.H.D"

4. "No Make-Up (Her Vice)"

5. "Tammy's Song (Her Evils)"

6. "Chapter Six"

7. "Ronald Reagan Era (His Evils)"

8. "Poe Mans Dreams (His Vice)"

9. "The Spiteful Chant"

10. "Chapter Ten"

11. "Keisha's Song (Her Pain)"

12. "Rigamortis"

13. "Kush & Corinthians (His Pain)"

14. "Blow My High (Members Only)"

15. "Ab-Soul's Outro"

16. "HiiiPoWeR"

Album fra 2011